  Майя Бывальцева 12-тӥ толшоре Ижкарысь 100 номеро школа вӧзын выль хоккей коробкаез усьтозы. Со улсын гынсапеген хоккей шудонъя ӵошатсконлэн 2018-тӥ арын вормисез «Татарбазар-Торпеда» (Ленин ёрос) но 2019-тӥ арын вормись «Социк» (Первомай ёрос) кужымзэс мерталозы. Со сярысь Ижкарлэн пресс-службаез ивортэ. Пластик борддоръёсын хоккей коробка – Ленин ёросын улӥсьёслы командазылэн кылем арын вормонэз понна кузьым. Интыез «Татарбазар-Торпеда» бырйиз. Лэсьтӥськонлы коньдон, со 1 миллион манетлэсь трос, муниципалитет висъяз. Шудон ортчем бере коробкае йӧ кисьтозы, ёросын улӥсьёс конькиен хоккей шудыны яке нискыланы быгатозы.  Тегъёс: Мерлык Спорт Ижкар  